《怀贤诗·陆知县陇其》
清代·徐元文

陆君任名教，学植固深基。秉礼自贞笃，执德无委随。

鸣琴化不辍，尘甑固其宜。畜民如子弟，求理若渴饥。

安得究儒术，树之为人师。

作者简介：（1634—1691）江南昆山人，字公肃，号立斋。徐乾学弟。顺治十六年殿试第一，授修撰。康熙间历官国子监祭酒、翰林院掌院学士、左都御史，官至文华殿大学士。二十九年，以乾学子侄在籍招权竞利事牵连，休致归里。有《含经堂集》。